– У такой раённай акцыі, як сёлетняя, я прымаю ўдзел упершыню. Але ж днямі разам з дэпутамі вобласці садзіла лес на дзялянцы Гомельскага лясгаса. І тады, і зараз атрымала максімум задавальнення нават ад самога дачынення да такой карыснай справы. Трэба адзначыць, што калектыўная праца і разуменне таго, што ты робіш, асабліва натхняе, напаўняе душу добрым настроем, радасцю. І такая акцыя, як “Тыдзень лесу”, дазваляе кожнаму з нас рэалізаваць таемныя магчымасці, каб пасадзіць сваё дрэва ў жыцці. Лес – гэта лёгкія нашай планеты, яе багацце, кладзезь лекавых зёлак, ягад, грыбоў, цудоўных мясцін для адпачынку, драўніны як эканамічнай складаючай прамысловай вытворчасці. Мусіць, кожны, хто прыняў удел у акцыі разам з намі, доб-ра разумее, якая гэта патрэбная справа.